Italia se confruntă cu o nouă creștere semnificativă a cazurilor de Covid. Spitalele din Roma sunt pline.
Spitalele din Roma nu mai pot primi toți pacienții. Mulți pacienți s-au prezentat cu probleme de insuficiență pulmonară. Cadrele medicale spun că încărcarea emoțională este cea mai dificilă.
Italia abia mai face față creșterii numărului de infectări din cauza SARS-COV-2. Spitalele se confruntă cu aceeași criza de acum un an.În unitățile medicale din întreaga țară, se găsesc cu greu locuri libere pentru pacienții bolnavi de COVID. Așa stau lucrurile și la spitalul San Filippo Neri din Roma. Acolo cele mai multe persoane care au ajuns la spital aveau insuficiență pulmonară."În ultimele zile a existat o creștere treptată a spitalizărilor în raport cu creșterea numărului de persoane infectate la nivel național", spune un medic.Deși efortul fizic este considerabil, cadrele medicale nu se plâng. Acum, fac față cu greu emoțiilor."După un an, absolut nimic nu s-a schimbat. Singurul lucru care s-a schimbat, cu siguranță, este că suntem mult mai obosiți, foarte obosiți, dar nu numai fizic, ci și emoțional. A avea grijă de pacienții cu COVID-19 presupune o încărcare emoțională extrem de mare", a mai spus o asistentă medicală.